آمریکانین پرزیدنتی دونالد ترامپ، ایران ایله 5+1 (آمریکا، فرانسا، اینگیلتره، چین،روسیا و آلمانیا) اؤلکه‌لری‌نین 2015ده گلدیگی نوکلئر موقاویله‌یه دایر قرارینی وئردیگینی سؤیله‌دی.
نیویورک‌داکی بیرلشمیش میللت‌لر تشکیلاتی عمومی قورولو توپلانتیسی‌نین ایجلاس آراسیندا، ترامپ، فیلیسطین دولت باشقانی محمود عباس ایله بیر آرایا گلدی.
گؤروشمه‌دن سونرا ژورنالیست‌لرین وئردیگی سوال‌لاری جوابلان‌دیران آمریکا پرزیدنتی دونالد ترامپ، ایران نوکلئر راضیلاشماسینا دایر قرارینی وئردیگینی سؤیله‌دی.
ترامپ، قراری‌نین نه اولدوغونا ایسه آیدین‌لیق گتیرمه‌دی.
دیگر طرف‌دن، آمریکانین بیرلشمیش میللت‌لر (بمت) دایمی ائلچی‌سی نیکی هیلی، ترامپین بمت عمومی مجلی‌سینده ائتدیگی آچیقلامانین، ایران ایله واریلان بین الخالق نوکلئر موقاویله‌دن یئتیریلدیگی آنلامینا گلمدیگینی، لاکین موقاویله‌دن ممنون دا اولمادیغینا ایشاره ائتدیگینی دیله گتیردی.
سی.بی.اس نیوزا قیمتلندیرمه‌لر اودن هیلی،
بو"، چکیلمگی پلانلاشدیردیغینا دایر آیدین بیر سیگنال دئییل. بورا‌داکی آچیق سیگنال، (ترامپین) موقاویله‌دن راضی اولمادیغینا دایر" ایفاده‌لرینی ایستیفاده ائتدی.
ترامپ، بمت عمومی قورولون‌داکی قونوشماسیندا،ایران ایله واریلان نوکلئر سازیشی "اوتانج وئریجی" کیمی قیمتلندیرمیشدی.
بو آرادا آمریکا خاریجی ایشلر ناظیری رکس تیلرسون، ایران ایله ایمضا‌لانان نوکلئر موقاویله‌ده دییشیک‌لیک ائدیلمه‌سینی طلب ائدیب.
فاکس نیوز تلویزیونونا موصاحیبه وئرن تیلرسون، موقاویله‌نین "نظردن کئچیریلمه‌سی لازیم اولدوغونو بیل‌دیره‌رک، ایرانین یولا گتیریلمه‌سینه آوروپا‌لی موتتفیق‌لری‌نین دستک وئره‌جک‌لری اومیدینده اولدوغونو دئدی.
نوکلئر موقاویله متنینین" یئرلی قدر آغیر اولمادیغینی"، "ایرانین نوکلئر پروقرامینی تورموزلامایا چاتمایاجاغینی" و "بعضی تحریم‌لرین 2025ده سونا چاتماسینی نظرده توتدوغونو" ایفاده ائدن تیلرسون، بونون دا ایرانین یئنی‌دن آتوم بومباسی دوزلده بیله‌جک وضعیته گلمه‌سی اوچون گئری ساییما باشلاناجاغی معناسینا گلدیگینی قید ائدیب.
